**<http://library2.ucy.ac.cy/research_tools/citation_manag_tools_gr.htm>**

**Εργαλεία Διαχείρισης Βιβλιογραφικών Αναφορών**

Τα εργαλεία διαχείρισης βιβλιογραφικών αναφορών σας παρέχουν τη δυνατότητα

* να εισάγετε βιβλιογραφικές αναφορές απευθείας από δικτυακές βάσεις δεδομένων και ιστοχώρους σε προσωπική βάση δεδομένων,
* να δημιουργήσετε και να οργανώσετε τις βιβλιογραφίες σε προσωπική βάση δεδομένων,
* να μορφοποιήσετε τις βιβλιογραφικές αναφορές (MLA, APA, Chicago Manual of Style, Turabian, κ.α.),
* να δημιουργήσετε βιβλιογραφίες σε επιστημονικά συγγράμματα, άρθρα, εργασίες κλπ.,
* να αναζητήσετε, σώσετε και να οργανώσετε PDFs αρχεία για την έρευνά σας.

|  |
| --- |
| **[RefWorks](https://www.refworks.com/Refworks/login.asp?WNCLang=false)**  Το **[RefWorks](https://www.refworks.com/Refworks/login.asp?WNCLang=false" \t "_blank)** είναι ένα εργαλείο οργάνωσης και διαχείρισης βιβλιογραφίας και βιβλιογραφικών αναφορών. Παρέχει την δυνατότητα δημιουργίας προσωπικής βάσης δεδομένων, εισάγοντας βιβλιογραφικές αναφορές απευθείας είτε από δικτυακές βάσεις βιβλιογραφικών δεδομένων, είτε από κατάλληλα ηλεκτρονικά αρχεία κειμένου, είτε πληκτρολογώντας τα βιβλιογραγικά στοιχεία. Επίσης παρέχει την δυνατότητα μορφοποίησης των αναφορών αυτών (MLA, APA, Chicago Manual of Style, Turabian, κ.α.) και χρήσης τους για την δημιουργία βιβλιογραφιών σε επιστημονικά συγγράμματα, άρθρα, εργασίες κλπ.  **Ποιός και πως μπορεί να το χρησιμοποιήσει**  Το RefWorks είναι μια καθαρά δικτυακή εφαρμογή και δεν απαιτείται η εγκατάσταση του προγράμματος ή των δεδομένων στον υπολογιστή σας.  Δικαίωμα χρήσης του RefWorks έχουν όλα τα μέλη της Πανεπιστημιακής Κοινότητας του Πανεπιστημίου Κύπρου.  **Πρόσβαση**  Η αυτόματη πρόσβαση στο RefWorks επιτυγχάνεται μέσα από Η/Υ εντός του δικτύου του Πανεπιστημίου Κύπρου, είτε από Η/Υ που χρησιμοποιούν τις υπηρεσίες Απομακρυσμένης Πρόσβασης (dialup) και Εικονικού Ιδιωτικού Δικτύου (VPN-Virtual Private Network) για να συνδεθούν στο Internet. Η πρόσβαση στο RefWorks απαιτεί **δημιουργία προσωπικού λογαριασμού** για κάθε χρήστη.  [**[Youtube](http://www.youtube.com/user/ProQuestRefWorks)Οδηγίες χρήσης**](http://www.youtube.com/user/ProQuestRefWorks)  [**RefWorks 2.0 Σύντομος Οδηγός**](http://www.refworks.com/refworks2/help/RefWorks_QSG_EN_Dec11.pdf)  **Refshare**  Μέσω του Refshare ο χρήστης της βάσης RefWorks μπορεί να μοιραστεί τις βιβλιογραφικές του αναφορές με άλλους χρήστες ή απλά να τις κοινοποιήσει σε αυτούς μέσω ηλεκτρονικής αλληλογραφίας.  **Write -Ν- cite**  Το Write n-cite είναι μια εφαρμογή που επιτρέπει την επικοινωνία με τη βάση RefWorks για την ετοιμασία βιβλιογραφικών παραπομπών σε κείμενα. Χρησιμοποιώντας αυτήν την εφαρμογή, αυτοματοποιείται η διαδικασία συγγραφής παραπομπών και παρέχεται η δυνατότητα στο χρήστη να ετοιμάζει τη βιβλιογραφία του απευθείας. Για την εγκατάσταση της εφαρμογής προαπαιτείται η εγκατάσταση του λογισμικού Word 2003 της Microsoft (και νεότερου) ή άλλου επεξεργαστή κειμένων.  [**Write-N-Cite Σύντομος Οδηγός**](http://library2.ucy.ac.cy/research_tools/WNC4QS~1.PDF) |
| **[MENDELEY](http://www.mendeley.com/)**  Το [**MENDELEY**](http://www.mendeley.com/) είναι ένα δωρεάν λογισμικό ακαδημαϊκής χρήσης, το οποίο ευρετηριάζει και οργανώνει όλα σας τα έγγραφα σε μορφή PDF καθώς και τις ερευνητικές σας εργασίες στην προσωπική ψηφιακή σας βιβλιογραφία. Συλλέγει όλες τις απαραίτητες πληροφορίες  εγγράφων από το PDFs σας επιτρέποντας σας έτσι την αναζήτηση,  την οργάνωση και  την παραπομπή πάνω σε αυτά.  Επιτρέπει αυτόματα επίσης την αναζήτηση σε PubMed, CrossRef, DOIs καθώς και σε άλλες πληροφορίες σχετικών εγγράφων. Η λειτουργία drag and drop μετατρέπει  τη λειτουργία συλλογής και οργάνωσης δεδομένων εύκολη και γρήγορη. Ο εισαγωγέας Ιστού σας επιτρέπει γρήγορα και εύκολα να εισαγάγετε έγγραφα από πηγές όπως το Google Scholar, την ACM,την  IEEE και πολλές άλλες με το πάτημα απλά ενός κουμπιού.  Το λογισμικό απαιτεί τοπική εγκατάσταση σε ηλεκτρονικό υπολογιστή, ενώ λειτουργεί παράλληλα με Microsoft Office για τη δημιουργία παραπομπών σε διαφορετικά στυλ βιβλιογραφίας.  Για να το εγκαταστήσετε και για περαιτέρω πληροφορίες σχετικά με το MENDELEY πατήστε [**εδώ**](http://www.mendeley.com/). |
| **[CiteuLike](http://www.citeulike.org/)**  ΤοCiteULike είναι μια δωρεάν υπηρεσία που σας βοηθά να αποθηκεύσετε, να οργανώσετε και να μοιραστείτε επιστημονικές εργασίες καθώς τις διαβάζετε. Βλέποντας ένα έγγραφο στο διαδίκτυο που σας ενδιαφέρει, μπορείτε με ένα κλικ να τo προσθέσετε στην προσωπική σας βιβλιοθήκη. Το CiteULike εξάγει αυτόματα τα στοιχεία των παραπομπών στην προσωπική σας βιβλιοθήκη, έτσι δεν υπάρχει καμία ανάγκη να τα πληκτρολογήσετε ξανά από μόνοι σας. Λειτουργούν όλα μέσα από το φυλλομετρητή σας, έτσι δεν υπάρχει καμία ανάγκη να εγκαταστήσετε οποιοδήποτε λογισμικό. Επειδή η βιβλιοθήκη σας είναι αποθηκευμένα σε διακομιστή (server), μπορείτε να έχετε πρόσβαση σε αυτή ανά πάσα στιγμή από οποιονδήποτε υπολογιστή με σύνδεση στο διαδίκτυο.  Για περισσότερες πληροφορίες πατήστε [**εδώ**](http://www.citeulike.org/). |
| **[zotero](http://www.zotero.org/)**  Το **[Zotero](http://www.zotero.org/" \t "_blank)**είναι μια δωρεάν, ανοικτού κώδικα εφαρμογή, η οποία χρησιμοποιείται αποκλειστικά από το φυλλομετρητή (browser) Mozilla Firefox. Επιτρέπει στους χρήστες του να διαχειρίζονται βιβλιογραφικά δεδομένα και να αποθηκεύουν στιγμιότυπα οθόνης (snapshots)  από ιστοσελίδες ή άλλα ηλεκτρονικά τεκμήρια. Μέσα από μια ξεχωριστή του λειτουργία, επιτρέπει την αναφορά - παραπομπή σε κείμενο, κατά τη σύνταξη δοκιμίων και άρθρων (Microsoft Word και OpenOffice.org Writer), δημιουργώντας παράλληλα βιβλιογραφικές λίστες σε διάφορα στυλ (όπως το APA και η MLA).  Σε πολλές ερευνητικές ιστοσελίδες, όπως οι ψηφιακές βιβλιοθήκες, Pub Med, Google Scholar, Google Books, Amazon.com και Βικιπαίδεια, το Zotero μπορεί να εντοπίσει ένα βιβλίο ή ένα άρθρο και με ένα κλικ να βρει και να σώσει την πλήρη βιβλιογραφική αναφορά σε ένα τοπικό αρχείο. Εάν η πηγή είναι ένα online άρθρο ή ιστοσελίδα, το Zotero μπορεί να αποθηκεύσει προαιρετικά ένα τοπικό αντίγραφο, ενώ οι χρήστες μπορούν στη συνέχεια να προσθέσουν πάνω σε αυτό σημειώσεις, ετικέτες, και δικά τους μεταδεδομένα μέσα από το περιβάλλον του φυλλομετρητή. Οι επιλογές των τοπικών δεδομένων βιβλιογραφικής αναφοράς μπορούν στη συνέχεια να εξαχθούν σε μορφοποιημένες βιβλιογραφίες.  Επιπλέον, όλες οι εγγραφές  συμπεριλαμβανομένων όλων των βιβλιογραφικών πληροφοριών που δημιουργούνται από το χρήστη, μπορούν να συνοψιστούν σε μια έκθεση HTML.  Για να το εγκαταστήσετε και για περαιτέρω πληροφορίες σχετικά με το Zotero πατήστε [**εδώ**](http://www.zotero.org/). |